O‘zbekiston tashqi ishlar vazirining o‘rinbosari G‘ayrat Fozilov Polsha elchisi Radoslav Gruk bilan uchrashdi. Foto: Dunyo Suhbat chog‘ida ikki tomonlama hamkorlikning bugungi holati va uni rivojlantirish istiqbollari ko‘rib chiqildi. Avval erishilgan kelishuvlarni amalga oshirishning amaliy jihatlari yuzasidan atroflicha fikr almashildi. Savdo-iqtisodiy va sarmoyaviy aloqalarni kengaytirish, jumladan, iqtisodiy hamkorlik bo‘yicha O‘zbekiston-Polsha hukumatlararo komissiyasining navbatdagi majlisini o‘tkazish bo‘yicha amaliy takliflar muhokama qilindi. Mehnat migratsiyasi sohasida yaqin hamkorlikni yo‘lga qo‘yishdan manfaatdorlik bildirildi. Madaniy-gumanitar va ta’lim sohalarida hamkorlikni kengaytirish masalalari bo‘yicha ham so‘z yuritildi.